Etnocentrisme:

* Grundlæggende har vi en tendens til at bedømme andre kulturer ud fra de skikke, normer og traditioner, der findes i vores egen kultur.

**Etnocentrisk tilgang:**

* At bedømme andre kulturer, skikke og traditioner ud fra vores egen kultur og traditioner.
* Vi prøver at forklare det vi ikke forstår ud fra vores egne begreber og forestillinger.
* Etnocentrisme er grundlæggende set ikke noget, man kan undgå. Den bygger på det almenmenneskelige træk, at vi mennesker umiddelbart vurderer verden ud fra de værdier og målestokke, vi i forvejen har. Set i dette lys kan vi ikke lade være med at være etnocentriske.

*Fx når vi er ude at rejse. "Tårnet i Pisa er tre gange så højt som Rundetårn”, ”Stegt firben smager lidt som kylling” osv.*

* Problemet med etnocentrisme er, at det ofte fører til, at vi opfatter vores egen kultur og vores egen måde at gøre tingene på som rigtigere eller bedre end andres, dels at vi foretager fejlagtige slutninger om andre ud fra vores eget begrænsede perspektiv og erfaringsgrundlag.

*Fx Vi synes det er klamt og ulækkert at spise hunde, slanger og insekter. Men synes selv fx, at østers er en lækker delikatesse.*

* Når vi siger om englænderne, at de kører i den ”forkerte” side af vejen, er det udslag af dansk etnocentrisme.
* **Ofte skaber vi et OS og DEM, når vi møder det fremmede. Dette er et eksempel på etnocentrisme. Typiske eksempler er:**

**Fx**

Civiliserede overfor Uciviliserede/barbariske.

Kloge på vores præmisser (læsefærdighed og matematik) vs dumme og naive (analfabeter)

Gode samfund vs dårlige samfund.

Smukke (de ligner os selv) – Grimme (de ligner ikke os)

* Når man har en etnocentrisk tilgang, skaber man ofte stereotyper eller grove generaliseringer af det fremmede vi møde. Det sker fordi, vi ikke forstår det fremmede, vi møder.
* Når vi læser historiske tekster omkring mødet med det fremmede, så skal man være kritiske overfor den etnocentriske tilgang/beskrivelse og tendens.
* Fx har kineserne også en Kina-centrisk forståelse af historien og verden, på samme måde Europæerne havde en Eurocentrisk tilgang og forståelse af verden.

Kulturrelativisme

* Det modsatte af en etnocentrisk tilgang til kulturforskelle er ***kulturrelativisme.***
* **En kulturrelativistiske tilgang betyder, at andre kulturer kun kan forstås på deres egne præmisser.**
* Man bør derfor ikke se på andre kulturer med viden, metoder og tilgange hentet i vores egen kultur, men bør i stedet tage udgangspunkt i, hvordan den fremmede kultur selv ser på tingene.
* **Vi kan derfor ikke sammenligne vores kultur med den fremmedes og vi kan slet ikke bedømme andre samfunds værdier, normer og traditioner ud fra vores egne værdier og målestokke.**

Eurocentrismen

* **Eurocentrisme** eller en **eurocentrisk tilgang bygger** videre på det etnocentriske begreb og betegner den måde, vi ser på verdenen på; Nemlig ud fra en europæisk/vestlig forståelse, Europa sættes i centrum, og alt forstås ud fra en europæisk forståelse og forhold.

*Fx hvordan man ophøjer europæiske normer, værdier, samfundsindretning og udseende som værende de bedste og alt andet overlegent.*

* **Andre kulturer, værdier, traditioner og samfund ses derfor som værende primitive og forkerte. Det er kun den europæsiske/vestlige måde at indrette sig på og løse problemer, der er den rigtige.**